COTTO วิ่ง 4% รับกำไรไตรมาส 1 ดีเกินคาด โบรกฯ ปรับประมาณการปี 64-66 เพิ่ม
COTTO วิ่ง 4% รับกำไรไตรมาส 1 ดีเกินคาด โบรกฯ ปรับประมาณการปี 64-66 เพิ่ม ล่าสุดอยู่ที่ 1.64 บาท บวก 0.07 บาท หรือ 4.46% มูลค่าซื้อขาย 111.53 ล้านบาท
COTTO วิ่ง 4% รับกำไรไตรมาส 1 ดีเกินคาด โบรกฯ ปรับประมาณการปี 64-66 เพิ่ม ล่าสุดอยู่ที่ 1.64 บาท บวก 0.07 บาท หรือ 4.46% มูลค่าซื้อขาย 111.53 ล้านบาท
28 เม.ย. 2564

ผู้สื่อข่าวรายงานว่า ราคาหุ้น บริษัท เอสซีจี เซรามิกส์ จำกัด (มหาชน) หรือ COTTO ล่าสุด ณ เวลา 14.35 น. อยู่ที่ 1.64 บาท บวก 0.07 บาท หรือ 4.46% สูงสุดที่ 1.67 บาท ต่ำสุดที่ 1.62 บาท ด้วยมูลค่าซื้อขาย 111.53 ล้านบาท

ทั้งนี้ ราคาหุ้น COTTO ปรับตัวขึ้น หลังรายงานผลการดำเนินงานงวดไตรมาส 1/64 มีกำไร 187.06 ล้านบาท เพิ่มขึ้น 50% เมื่อเทียบจากปีก่อนกำไร 124.82 ล้านบาท
ด้าน บล.ทิสโก้ ระบุในบทวิเคราะห์ (28 เม.ย.) ว่า COTTO ประกาศกำไรสุทธิไตรมาส 1/64 ที่ 187 ล้านบาท เติบโต 50% เมื่อเทียบจากปีก่อน และเติบโต 125% เมื่อเทียบจากไตรมาสก่อน ดีกว่าที่คาด เนื่องจากยอดขายเพิ่มจากความ ต้องการที่เติบโต, มาร์จิ้นที่ดีกว่าคาดและค่าใช้จ่ายในการดำเนินงานที่ลดลง  และหากตัดค้าใช้จ่ายรายการพิเศษกำไรจากการดำเนินงานจริงจะโต 49% เมื่อเทียบจากปีก่อน และ 47% เมื่อเทียบจากไตรมาสก่อน
โดย บล.ทิสโก้ ปรับประมาณการกำไรในปี 2564 – 2566  ของเพิ่มขึ้น 11%, 12.5% และ 11% ตามลำดับ เนื่องจากปรับประมาณการยอดขายเพิ่มขึ้น 1.5%, 2.2% และ 2.2% และปรับ Gross margin เพิ่มจาก 27.9%, 28.1% และ 28.4% เป็น 28.5%, 28.7% และ 28.9% ตามลำดับ แม้ว่าในปีนี้ต้นทุนก๊าซธรรมชาติมีแนวโน้มปรับตัวสูงขึ้นเนื่องจากแผนควบคุมต้นทุนและเพิ่มประสิทธิภาพของบริษัทที่ดำเนินการมาหลายปีเริ่มเห็นผล และคาดว่าราคาขายเฉลี่ยของบริษัทจะเพิ่มขึ้นจาก 156.2 บาทในปีที่แล้วเป็น 158 บาท/ตรม.ในปีนี้ตามต้นทุนที่เพิ่มตามคู่แข่งในประเทศที่มีการปรับราคาขายขึ้นแล้ว โดยรวมคาดว่ากำไรของบริษัทในปี 2564 จะเติบโต 31% เนื่องจากยอดขายและมาร์จิ้นที่เพิ่มขึ้น
ทั้งนี้ประมาณการกำไรที่เพิ่มขึ้น ราคาเป้าหมายของบล.ทิสโก้ ที่คิดจาก PER ที่ 19 เท่าสำหรับปี 2564 (ค่าเฉลี่ยย้อนหลัง 3 ปีของ DCC ซึ่งทำธุรกิจเดียวกัน) เพิ่มขึ้นจาก 1.58 บาท เป็น 1.76 บาท เนื่องจากราคาในปัจจุบันยังมี Upside จากราคาเป้าหมายของเราที่ 12% จึงปรับคำแนะนำของจาก “ถือ” เป็น “ซื้อ”
ขณะที่มองความเสี่ยง คือ เศรษฐกิจและความต้องการกระเบื้ องแย่กว่าคาด, ต้นทุนพลังงานสูงกว่าคาด และการแข่งขันราคารุนแรงขึ้น